Komisijos reglamentas (EB) Nr. 547/1999
1999 m. kovo 12 d.
iš dalies keičiantis Reglamentą (EB) Nr. 2802/95 dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EB) Nr. 2261/98 [2], ypač į jo 9 straipsnį,
kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai arba iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į muitų tarifų ir kitų su prekyba susijusių priemonių taikymo poreikius;
kadangi 1995 m. gruodžio 4 d. Komisijos reglamento (EB) Nr. 2802/95 dėl tam tikrų prekių klasifikavimo Kombinuotojoje nomenklatūroje [3] priede nurodytas produktas Nr. 1 suklasifikuotas kaip gėrimas neatsižvelgus į jo specifines terapines ir profilaktines savybes, pasireiškiančias gydant su geležies trūkumu susijusią anemiją; kadangi būtina pakeisti šio produkto, kuris laikytinas medikamentu, klasifikaciją;
kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2802/95 priede nurodyto produkto Nr. 1 klasifikacija turi būti pakeista šio reglamento priede nurodyta klasifikacija.
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. kovo 12 d.